Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 286/12/8810	Spišská Nová Ves, 11.9.2013
EEČ : 2-68-526-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 22.6.2012, spisová značka 1 Pv 286/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 13. februára 2012 v čase asi o 10.00 h v katastrálnom území obce XXXXX, v lokalite zvanej Maša, z lesného dielca č.  435, z CK N parcely č. 2230/12, ktorá patrí do lesného pôdneho fondu, pričom ide o územie nachádzajúce sa v III. stupni ochrany,  bez povolenia na prípravu a výrub drevnej hmoty odcudzil voľne ležiace dreviny - 1 kus kmeňa stromu smrek obyčajný  o dĺžke 3 m, o priemere 15 cm, o objeme drevnej hmoty 0,05 mł, 1 kus kmeňa stromu smrek obyčajný  o dĺžke 2,5 m, o priemere 14 cm, o objeme drevnej hmoty 0,03 mł, 1 kus kmeňa stromu smrek obyčajný  o dĺžke 4 m, o priemere 20 cm, o objeme drevnej hmoty 0,012 mł, 1 kus kmeňa stromu smrek obyčajný  o dĺžke 4 m, o priemere 11 cm, o objeme drevnej hmoty 0,03 mł a 1 kus kmeňa stromu smrek obyčajný  o dĺžke 1,5 m, o priemere 18 cm, o objeme drevnej hmoty 0,03 mł  tak, že tieto na mieste nálezu uviazal na dvojkolesový vozík a z tohto miesta ťahal smerom domov, pričom bol následne pri moste nad riekou Hornád zastavený a kontrolovaný hliadkou Obvodného oddelenia PZ Spišská Nová Ves, čím takto XXXXX XXXXX, spôsobil škodu vo výške 12,22 eur.

Uznesením prokurátora Okresnej prokuratúry Spišská Nová Ves zo dňa 22.6.2012, spisová značka 1 Pv 286/12/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry v Spišskej Novej Vsi uznesením sp. zn. 1Pv 286/12 zo dňa 21.05.2012, podľa § 216 ods. 1 písm. a/, b/, c/ Tr. por. podmienečne zastavil trestné stíhanie obv. XXXXX pre prečin krádeže podľa § 212 ods. 2 písm. d/ Tr. zák. na tom skutkovom základe, že dňa 13. februára 2012 v čase asi o 10.00 h v katastrálnom území obce XXXXX, v lokalite zvanej Maša, z lesného dielca č.  435, z CK N parcely č. 2230/12, ktorá patrí do lesného pôdneho fondu, pričom ide o územie nachádzajúce sa v III. stupni ochrany,  bez povolenia na prípravu a výrub drevnej hmoty odcudzil voľne ležiace dreviny - 1 kus kmeňa stromu smrek obyčajný  o dĺžke 3 m, o priemere 15 cm, o objeme drevnej hmoty 0,05 mł, 1 kus kmeňa stromu smrek obyčajný  o dĺžke 2,5 m, o priemere 14 cm, o objeme drevnej hmoty 0,03 mł, 1 kus kmeňa stromu smrek obyčajný  o dĺžke 4 m, o priemere 20 cm, o objeme drevnej hmoty 0,012 mł, 1 kus kmeňa stromu smrek obyčajný  o dĺžke 4 m, o priemere 11 cm, o objeme drevnej hmoty 0,03 mł a 1 kus kmeňa stromu smrek obyčajný  o dĺžke 1,5 m, o priemere 18 cm, o objeme drevnej hmoty 0,03 mł  tak, že tieto na mieste nálezu uviazal na dvojkolesový vozík a z tohto miesta ťahal smerom domov, pričom bol následne pri moste nad riekou Hornád zastavený a kontrolovaný hliadkou Obvodného oddelenia PZ Spišská Nová Ves, čím takto ZXXXXX, XXXXX, spôsobil škodu vo výške 12,22 eur.
	Pri rozhodovaní o podmienečnom zastavení trestného stíhania bola obvinenému podľa § 216 ods. 2 Tr. por. určená skúšobná doba v trvaní 12 /dvanástich/ mesiacov. Uznesenie o podmienečnom zastavení trestného stíhania nadobudlo právoplatnosť dňa 22.06.2012, skúšobná  doba  takto  obvinenému uplynula dňa 22.06.2012. 
	
Po uplynutí skúšobnej doby boli k osobe obvineného zabezpečené správy Obvodného oddelenia PZ v Spišskej Novej Vsi a Obvodného úradu, odboru všeobecnej vnútornej správy v spišskej Novej Vsi. Podobne bol zabezpečený aktuálny odpis z registra trestov. Zo zabezpečených správ a podkladov je zrejmé, že obvinený sa v priebehu skúšobnej doby nedopustil takého protispoločenského konania, ktoré by odôvodňovalo konštatovanie, že neviedol riadny život.
	
	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 ods. 2 Tr. por., ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil (§ 217 ods. 2 Tr. por.).

	Podľa § 217 ods. 4 Tr. por., právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr.por.

	U obvineného boli splnené všetky podmienky podľa § 217 ods. 1 Tr. por., preto som rozhodol tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Figula
prokurátor